Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Ekvadoro organizis “hakatonon” por trovi post-pandemiajn solvojn
#000004
(Ĉiuj ligiloj en tiu ĉi artikolo estas en la hispana lingvo, escepte de tiuj markitaj per [en], kiuj estas en la angla.)
#000006
En Ekvadoro, lando peze trafita de la pandemio KOVIM-19, neregistaraj organizaĵoj planis “hakatonon” (kodummaratonon) la 29-an kaj 30-an de aprilo por trovi solvojn en la periodo, kiu venos post kiam KOVIM-19 atingos sian pinton.
#000008
En Latinameriko, Ekvadoro estas la lando kun la tria plej granda nombro da registritaj kazoj. Je la momento de la verkado de ĉi tiu artikolo, oficialaj ciferoj [en] indikis 24 934 kazojn de infektiĝo kaj 900 mortintojn. Post semajnoj da krizostato kaj elirmalpermeso, la lando komencis “novan normalon” ekde la 4-a de majo, kiam municipoj ekhavis rajton decidi pri la nivelo de socia moveblo.
#000009
Iván Terceros, aktivulo, disvolvisto kaj sociologo, klarigis al Ojo al Dato: “Oni ne klare vidas tion, kio okazos la tagon post la krizo.” Tio estas, kiam la kurbo de infekto komencos “fleksiĝi” kaj oni vidos alian scenejon, kiel ekzemple eniron al periodo de kvarantenoj intermitaj. “Povas esti, ke tiuj estos la plej kritikaj momentoj [por la socio]”, li diris.
#000010
Tial Iván kaj kolegoj de la “MediaLab” de la neregistara organizo CIESPAL, aliance kun diversaj organizaĵoj kaj komercaj retoj, efektivigis la Post-Krizan Hakatonon. La iniciato estis inspirita de similaj alvokoj okazintaj en diversaj mondopartoj kiel Hack the Crisis [en] aŭ Coronavirus Hackathon [en].
#000011
Reklama bildo, foto de Estéfano Dávila, de libera uzo por amaskomunikiloj.
#000012
Hakatonoj estas kunlaboraj spacoj por trovi solvojn al specifaj defioj kaj kutime daŭras inter du kaj sep tagojn. Ĉi tiajn iniciatojn povas alvoki homoj kaj sociaj organizaĵoj de diversaj specoj.
#000013
“En la momento kiam la kurbo malleviĝas [en Ekvadoro], oni devas pensi pri solvoj”, emfazis Iván. Tial ĉi tiu Hakatono, kiu okazis la 29-an kaj la 30-an de aprilo, malfermis gamon da 8 kategorioj, en kiuj eblis prezenti solvojn: medio, laboro kaj dungado, ĉiutaga vivo kaj sociaj praktikoj, kulturaj industrioj, edukado, sano kaj bonstato, ekonomio kaj produktado, kaj registaro kaj civitaneco.
#000014
Ĉiuj homoj de ĉiaj sciokampoj rajtis partopreni. Fine estis pli ol 550 aliĝintoj el diversaj provincoj de la lando kiel Pichincha, Guayas, Cotopaxi, Tungurahua kaj Azuay. Estis diversaj “defioj”, kiuj estis kategorioj en kiuj la partoprenantoj povis interŝanĝi ideojn.
#000015
La plej ŝatataj defioj estas ekonomio kaj produktado, laboro kaj dungado, medio, kaj sano kaj bonstato. Pro multa petado, du pliaj kategorioj estis aldonitaj antaŭ la komenco de la Hakatono: komunikado kaj moveblo (transporto).
#000016
La Hakaton-tagoj okazis interrete kun 110 gementoroj, kiuj helpis formi teamojn inter la partoprenantoj por planado, problemigado kaj prezentado de solvoj, diris Ivan.
#000017
La celo estis, ke en la lasta tago “la plej bonaj ideoj estu en iu maniero subtenitaj”.
#000018
La organizantoj scias, ke Ekvadoro ja havas limigitajn rimedojn, sed la organizantoj tamen esperas, ke la registaro havos sufiĉan iniciatemon por aŭskulti ĉi tiujn proponojn.
#000019
Plej novaj artikoloj pri Civitanaj komunikiloj
#000020
Juna kuiristo en Bakuo transformis sian apartamenton en restoracion
#000021
Meksika kolektivo kiu piratas librojn por kundividi kulturon alfrontas blokadojn
#000023
Germinda Casupá, ĉikita indiĝeno fronte al fajro kaj masklismo
#000024
Retpoŝto (ne estos publikigata) (deviga)
#000027
Aboni komentojn de ĉi tiu artikolo per retpoŝto
#000028
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000029
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000030
Speciala danko al niaj multaj subtenantoj
#000031
Bonvolu subteni nian gravan laboron
#000032